NÅDE gjør sterk 2 Tim 2:1 MOS 16 juni 2013

Bli da du, min sønn sterk ved nåden i Kristus Jesus!

I de fleste menigheter i Norge har vi et noget underlig problem.

Vi er utrustet med mange gaver og anlegg, men lite av det blir brukt.

En av grunnene er atvi har så liten tro på at vi kan.

Mange føler seg for svake eller ubetydelige til å gjøre noe.

utfordringen er der - selv om de ikke alltid bli fokusert på, men folk føler ikke at de kan gjøre noe med det.

Hvordan kan det endres? Hvordan få toren på at vi kan?

Vi skal se litt på Timoteus. om det er noe å hente fra han og hva Paulus sier til ham.

# I Timoteus en av oss? Svak og kalt!

**Timoteus** var også en mann som hadde mange gaver og anlegg, men han stod også i fare for å trekke seg fra utfordringene fordi han følte seg for svak til å møte dem.

a) en ting er at han hadde **ikke noe god helse**. så han kjente seg svak av den grunn.

Dere husker kanskje at Paulus skrev til han at ikke bare skal drikke vann, men "bruk litt vin for din mage, og fordi du så ofte er syk".

b) en annen ting er at han var av den typen som **lett blir litt engstelig og som lett føler seg litt ubetydelig og svak.**

Da han skulle til menigheten i korint skrev P. til dem :

" Når Timoteus kommer, så sørg for at han kan kjenne seg trygg hos dere. For han gjør Herrens gjerning akkurat som jeg selv, Derfor skal ingen se ned på ham." 1Kor 16:10

Tim var ikke av typen selvsikker Amerikaner, dette fikser jeg.

Han lignet nok mer på en beskjeden og innadvendt holmliabeboer som ikke riktig vet om det han gjør er godt nok , eller om han er inkludert i gjengen. Er jeg gresk nok? Eller jeg kanskje ikke jødisk nok? Timoteus hadde jødisk mor og gresk far, og kunne lette føle han ble holdt utenfor i begge grupper.

c) og for det tredje så **var han ung**. Den gang så var det slik at du måkke komme her og komme her, hvis du ikke har en viss alder.

Det gjorde at Tim hadde tilbøyeligheten til å trekke seg litt tilbake,

Alder oppleves fortsatt som et problem for mange, det bare endrer seg hvilken alder som er problematisk.

Paulus fant det nødvendig å oppmuntre Tim: **La ingen se ned på deg fordi du er ung! Skam deg ikke over evangeliet! Forsøm ikke din nådegave!**

Og her: **Vær sterk!**

Han trengte det, ikke bare pga personlige forhold, men også pga de utfordringene som han stod overfor.

1) Timoteus var satt til å være leder og tilsynsmann for menighetene i provinsen Asia. Dette var små menigheter, helt nye - bare noen få år gamle, de var ikke særlig godt fundamentert verken i troen eller organisjonsmessig.

Vår menighter er vel både eldre og bedre organisert i sammenligning.

Også ble de forfulgt,

Spesielt ille var situasjonen i provinsen Asia. ( en del av nåværende Tyrkia) Der var det ikke bare forfølgelse, men også vranglære og frafall.

Mange hadde forlatt troen, også blant lederskapet. Paulus skriver: "alle fra Asia har vendt seg fra meg". Er det noe som kan få en til å miste motet, er det når folk du har stått sammen med forlater deg, ikke sant?

2) Paulus selv satt fengslet i Roma. Det var verken sms eller email, det tok mange måneder for brev å komme fram. Så det personlige kontakten og oppfølgingen, oppmuntringen var så som så.

Situasjonen for de kristne var veldig alvorlig. Kirkehistoriker MOULE sier at Kristendommen var skaket, og stod menneskelig talt på kanten av utsettelse.

Der står altså en ung, beskjeden, litt unnselig person med skrantende helse.

Og han skal forsvare evangeliet overfor angrep både innenfra og utenfra, han skal holde det oppe og sørge for at det blir overlevert til andre slik at Evangeliet om Jesus skal nå ut uforfalsket til nye mennesker og kommende generasjoner.

Jeg tror jeg kan si - uten at noen bør bli fornærma, - at situasjonen Timoteus var i, var mye vanskeligere enn det noen av oss står overfor i dag. Uansett hvor vanskelig du føler utfordringen er, uansett hvor liten du føler deg. Tim hadde menneskelig talt større grunn til å trekke seg, eller ikke stikke seg fram.

Men det kunne han ikke, han hadde fått et ansvar . **Da han ble frelst fikk han også et kall.** P. sier: **Han som frelste oss og ga oss et hellig kall. ( 2 Tim2,9)**

Dette kallet måtte han være trofast med. Han måtte være sterk.

Og nettopp det var det som bare ikke lå for ham, på en måte.

Jeg tror ikke det akkurat ligger for oss heller: Å være sterke, de fleste av oss ser veldig lett våre egne feil og svakheter og vi mister "gå på" humøret av det.

eller:

- når mennesker du har stått skulder til skulder med forlater deg, eller blir borte av eller annen grunn,

- du lurer på du er inkludert og blir regnet med av de andre, kanskje du tror du ikke blir regnet som norsk nok?

Men det har vi ikke råd til å la noen tanker få oss til å trekke oss. For

Vi har også fått et kall, et hellig kall. Det er mennesker som også vi skal bety noe for.

Vi må være sterke.

**Heldigvis sier Bibelen noe mer enn det.**

Hadde det bare vært en oppfordring til å være sterke, så hadde vi sannsynligvis bare følt oss enda svakere. Men Guds ord sier : **Bli da sterk ved nåden i Kristus Jesus.**

II Nåden gjør oss sterke.

Guds nåde er det som kan gi oss en slik indre styrke at vi kan stå imot press og få gjort det vi gjerne vil. og det Gud kaller oss til. Guds nåde er det som gir en rett form for selvtillitt, og pågangsmot slik at vi kan våge å møte utfordringene og være på offensiven.

Nåde er et veldig sentralt begrep i Bibelen, bare i nt forekommer ordet 150 ganger, i tilegg er det hundrevis av ganger der innholdet i nåden er omtalt uten at ordet nåde er brukt.

Hva er det?

1)Det er for det første en side av Guds karakter. Det er Guds sinnelag.

Da Gud fornyet paktet med israelsfolket i ørkenen, gikk han foran Moses i en sky og ropte: **Herren, Herren er en barmhjertig og nådig Gud, langmodig og rik på miskunn og sannhet! Han lar sin nåde vare i tusen slektsledd, han tilgir synd og skyld og brott.**

Det er Guds karakter. Han er full av godhet, velvilje, mildhet og barmhjertighet.

**A) Og det kommer sterkt til syne i hvordan han er overfor mennesker.**

Gt forteller om en rekke personer som Gud hadde et personlig forhold til.

Noa, Abraham, Isak, Jakob, Moses, Gideon, Samson, David. Elisa og Elisha .

Disse og flere andre fremstår som helter i Israels historie.

Men de blir ikke beskrevet som noen helgener, fullkomne sterke personligheter.

Her skiller Bibelen seg veldig ut i fra andre religiøse bøker, som skjønnmaler sine helter. Bibelens helter er mennesker med store feil.

- Abraham, var ikke akkurat noe eksempel på en god ektemann, da han to ganger lyver om sin kone, og utleverer henne til andre.

- Moses var en hissigpropp, som hadde sånn problemer med sitt sinne at han drepte en egypter i sitt raseri, ødela steintavlene han fikk fra Gud, og slo på klippen med staven istedfor å tale til den slik han ble bedt om - for å nevne noe.

- eller hva skal vi si om Guds øversteprest Aron, som lagde en gullkalv som folket skulle tilbe, og da han ble konfrontert med det, kommer han med den dummeste bortforklaringen du kan finne på trykk: "jeg kastet gullet i ilden og ut kom det en kalv."

- Samson hadde åpenbart store problemer med sitt forhold til kvinner.

- David slet også med begjær, det drev ham til grovt maktmisbruk og mord. For ikke å snakke om hans elendige håndtering av familien. Hans familie var dysfunksjonell, en sønn voldtar søstern, og en annen gjør opprør mot faren, prøver å drepe han og fører landet ut i borgerkrig. Snakk om issues på hjemmeplan.

- Elia, var heller ikke uten menneskelige svakheter. Selv det var flere tusen andre som fulgte Herren. Mente Elia at han nok var det eneste som virkelig fulgte Herren, " Jeg alene er tilbake og meg står de etter livet" Sannsynligvis ektefølt martyr og offerrolle.

Dette var mennesker med tildels store brister - akkurat som oss ( forskjellen er de fleste av oss slipper å få det på trykk).

Men likefullt så var Gud med dem. **Han var nær dem, Han viste fortrolighet med dem.** Han fortalte dem hemmeligheter, de fikk være med på hans planer.

Det var ikke fordi de var så sterke, så prektige eller at de mestret livet.

De var slettes ikke sånn.

Grunnen til at Gud var nær, var at Han selv er en barmhjertig og nådig Gud, langmodig og rik på miskunn og sannhet. Gud er enormt nådig.

Deres styrke kom fra Guds nåde.

**Heltene var like svake som det vi er. Problemer med feighet, med løgn, med begjær, med maktmisbruk med hissighet, med latskap og stolthet.**

Men pga Guds nåde ble disse menneskene sterke midt i sin svakhet.

Derfor utførte disse menneskene store ting for Gud i sin samtid. Veldig store ting.

-Noa bygde arken, foran mennesker som bare gjorde narr av ham.

- Moses - stod fram for verdens mektigste hersker, Farao og sa nå skal du la arbeidskraften din reise fra deg. Han ledet en stor flokk med stridlynte, trassige og egenrådige mennesker gjennom 40 år i ørkenen!

- Gideon kriget mot en her på mange tusen soldater med bare 300 mann.

- Elia kjempet mot 450 Baalsprofeter

- David laget dype og vakre salmer som fremdeles synges og leses til stor velsignelse.

De ble sterke ved Guds nåde.

**Og det er sånn vi blir sterke også.**

Det ligger så nærliggende for oss å tro at vi er dugelige bare når vi mestrer alt i livet.

I hele kirkens historie har det vært mennesker som har trodd på og gått inn for fullkommenhet her og nå. De har trodd på et utopia.

Det har ikke ført noe godt med seg.

**Perfeksjonisme** leder til en av to ting: enten en virkelighetsflukt, der man tror at man er syndfri og fullkommen og holder fast ved det.

Da må man beskytte seg så godt man kan fra impulser fra virkeligheten. Det kan bli en så sterk skjerm mot virkeligheten at man blir psykotisk. Det er mange slike i sektlignende kristendomsarter.

Det andre perfeksjonismen kan føre til er depresjon. Synden og ufullkommenheten er der jo, - og hvis ideen om fullkommenhet og kravet til perfeksjon også er der, da blir det et veldig trykk som presser en ned i depresjon, man ser på seg selv som håpløs, elendig, uten håp.

Ikke rart man unngår utfordringer da.

Gud sa til Israelittene, som han utvalgte, tok ut av Egypt og ga et nytt flott land. Han sier:

**Si ikke til deg selv: Det er min kraft og min sterke hånd som har vunnet meg denne rikdom. Men kom herren din Gud i hu. For det er han som gir deg kraft til å vinne deg rikdom, fordi han vil holde sin pakt som han med ed har inngått med dine fedre,**

**du må ikke tenkt som så: Det er for min rettferdighets skyld Herren har ført meg inn i dette landet.**

Nei. Det er pga Guds nåde.

Vår dugelighet kommer ikke fra oss selv, men fra Guds nåde. Guds kraft fullendes i svakhet.

Det er Guds karakter og ikke vår karakter som gir oss styrke.

B) JESUS VISER DETTE ENDA TYDLIGERE.

Han er en åpenbaring av Guds vesen i et menneskes skikkelse.

Jesus tok imot synderne i samfunnet, de med store og åpenbare feil: prostituerte, landssvikere, tapere og utstøtte av alle slag. Folk som det var helt tydelig at brøt Guds bud.

Og det var ikke en avstandsbarmhjertighet: ikke.. slengte til dem noen småmynter på gata, eller .. fyllte ut en postgiro til røde kors,

han spiste sammen med dem, hadde felleskap med dem, viste fortrolighet med dem.

- uten at de hadde vist tydelig at de hadde omvendt seg.

Det var det som gjorde de aktive religiøse så bestyrtet:

Fariseerne trodde også på Guds nåde - det lå jo i deres bekjennelse: "Herren , Herren er en barmhjertig og nådig Gud, langmodig og rik på miskunn og sannhet! Han lar sin nåde vare i tusen slektsledd, han tilgir synd og skyld og brott".

Men for dem var dette bare en religiøs ide, de klarte ikke å håndtere det da denne ideen ble anvendt i praksis rett foran øynene deres. For Jesus åpenbarte Guds karakter i sin måte å være på.

De kunne også være med på å inkludere omvendte syndere, men da måtte de først vise at de hadde begynt et nytt og bedre liv. De måtte bevise sin styrke og vilje til å leve rett og årntlig.

Men slik var ikke Jesus:  **Han inkluderte med en gang.** Han viste kjærlighet og nåde med en gang. Og det så til og med ut til at han trivdes med det!!!!

Jesus demonstrerte Guds nåde, nåde som reiser opp og gir styrke til den svake.

Den som kjenner seg svak, blir sterk

JESUS DEMONSTRERTE NÅDEN I SIN YTTERSTE KONSEKVENS PÅ GOLGATA.

Gud er ikke bare nådig og barmhjertig, god og full av kjærlighet, Han er også hellig og rettferdig. Han tåler ikke synd.

Han kan ikke inngå kompromiss med synd.

Og det er ikke det han gjorde, med Abraham, Samson, David og de andre.

Han kunne være overbærende med deres synd, fordi han selv sonte for den.

Gud er evig, han er utenfor tiden. Så det Jesus gjorde på Golgata var en soning av synd som gjaldt for synd begått til alle tider, både før år 33 og etter.

Guds hellige vrede og straff over all synd rammet Jesus på korset. Der viser Gud sin rettferdighet. Synd straffes og må sones for. Han gjør ingen kompromiss.

Og der viser Gud sin nåde, syndere av alle slag slipper selv å sone fordi Gud selv i Jesus Kristus soner deres straff.

PÅ korset ropte Jesus: Det er fullbrakt.

**Guds karakter:** Hans nåde, hans kjærlighet, hans enorme godhet er demonstrert til fulle. **Og all Guds nådes velsignelser** er tilgjengelig for alle som vil ta det i mot.

NÅDE ER IKKE BARE ENN SIDE VED GUDS KARAKTER, DET ER OGSÅ EN BETEGNELSE PÅ ALLE DE VELSIGNELSER SOM GUD GIR OSS GJENNOM JESUS.

- tilgivelse for all synd, Nåden i Kristus Jesus renser bort absolutt all synd og skyld fra oss. Ingenting vil bli holdt opp i mot oss. iNGENTING

**Alt er slettet ut**.

Når du skjønner det, så gjør det en forskjell: mye av vår beskjedenhet og liten tiltro til at vi kan kommer av skyldfølelse. Men når du forstår at du ikke lenger har noen skyld, så er du helt fri – du blir lett som en fjær, slitenhet og tilbakeholdenhet pga den "ulne ikke strekke til" skyldfølelsen blir borte: det blir ENERGI, Tiltakslyst, Frihet i stedet.

- barnekår, Pga nåden i Jesus er vi blitt Guds barn. " Alle dem som tok i mot ham, ga han rett til å bli Guds barn - de som tror på hans navn ( joh1,12) Vi er blitt arvinger, Kristi medarvinger.

-Vi er gjenstand for samme kjærlighet som Jesus får fra sin Far.

Fullkommen kjærlighet, evig kjærlighet.

-Det betyr adgang til Gud alltid, vi kan med frimodighet tre fram for nådens trone

-Det betyr tillitt, denne frimodige tillitt har vi til ham at han hører oss når vi ber, sier Bibelen

-Det betyr vennskap, " dere er mine venner sier Jesus"

Det er ikke lite vi får ved nåden i Kristus Jesus:

Bibelen sier: alle Guds løfter har fått sitt ja i Jesus. Alle Guds løfter gjelder deg når du er i Kristus Jesus

det er noen tusen av dem.

Det er nåde over nåde.

**Bli da sterk ved nåden i Kristus Jesus.**

Det er der vår styrke er, det er i Jesus vi har frimodighet

Nær deg ved det!

* Når huset er fullt av rot, ungene skriker og mannen din ikke har rukket å lage mat når du kommer hjem fra jobb. Bli sterk ved nåden i Kristus
* Når du tenker på naboen som er utsatt for en ulykke og du lurer på om du kan gå til ham med en blomst og en kort med et bibelvers på.
* Når du tenker på om dere i cellegruppa kan arrangere en sommerfest for venner og kjente
* Når du tenker på om du kan ta et tak i søndagskolen til høsten
* Om du kan være klassekontakt, eller trener for guttelaget i ishockey.
* Om du kan ha andakt ved lørdagsfrokosten hjemme
* Du kan ta på deg oppgaver, selv om du ikke føler deg dyktig nok, eller god nok, eller syndfri nok.

Det har aldri vært de tingene som har kvalifisert noen til å utføre oppgaver i Guds rike.

**Kvalifikasjonene er Guds nåde i Kristus Jesus. Nær deg ved det som gir næring.**

**Gled deg over det som gir glede**

**Styrk deg ved det som styrker**

**Nåden i Kristus Jesus.**

Nåden er ikke bare en ide - som er vakker og fin å snakke om. Det er en virkelighet som vi er invitert til å leve av og leve i. Det er en bruksgjenstand. Den har en interessant holdbarhetsmerking:

Holdbar til – evig tid

Må brukes i dag , før du legger deg

**Bruk nåden, styrk deg ved nåden som er i Kristus Jesus.**

Og ta tak i de oppgavene som ligger der som du er kalt til.

Du kan! Du er verken for svak, ung eller syk. Oppgavene er verken for vanskelige, ensomme, hellige. Gud nåde i Kristus Jesus styrker deg.